Pouk na daljavo

**GLASBENA UMETNOST, 7. razred (7 06)**

7. maja 2020

***Spoštovani učenci!***

***Po desetem maju moram pridobiti ocene, zato bomo ta teden še utrjevali. Kako vas bom ocenil, se bomo še dogovorili. Pošiljam drugi del vprašanj in odgovorov; upam, da vam bo v pomoč pri učenju. Opozarjam, da to niso vsa vprašanja, ki jih lahko dobite pri ocenjevanju. Posvetite se vsemu, kar je v učbeniku v kvadratkih in v odebeljenem tisku. Vprašanja bodo ista ali podobna tistim, ki jih slišite pri običajnem pouku in ocenjevanju.***

1. **Kakšno vlogo je imela glasba v starem Rimu?**

Bila je predvsem zvočna kulisa na prireditvah in zabavah, tudi v areni.

1. **Kateri starogrški matematik je proučeval glasbo?**

Pitagora.

1. **Kaj so njegove najpomembnejše ugotovitve?**

Da je višina tona odvisna od dolžine ali velikosti inštrumenta.

1. **Kaj je tibia?**

trjuje, da so v Stari Grčiji že poznali večglasje.

1. **V katerem jeziku so v srednjem veku peli sakralno glasbo?**

V latinščini.

1. **Kdo je bil Pitagora in zakaj je pomemben za glasbo?**

Pitagora je bil grški matematik, ki se je ukvarjal z raziskovanjem tonskih višin in zvočnega nihanja.

1. **Kaj je trubadur?**

Srednjeveški potujoči glasbenik.

1. **Kako se imenuje poklic trubadurja na nemškem ozemlju?**

Minnesanger (minezenger).

1. **Po čem ločiš homofono skladbo od polifone!**

Pri polifoni glasbi se glasovi prepletajo in imajo vsak svoj ritem. Pri homofoniji se petje ali igranje zdi enotno, en glas izstopa in prinaša melodijo.

1. **Katere stavke prinaša renesančna maša?**

Kyrie eleison, Gloria, Credo, Sanctus, Benedictus, Agnus Dei.

1. **Kaj pomeni izraz mrtev jezik?**

Da jezika v resničnem življenju ne govori nihče več.

1. **Imenuj najbolj znani Gallusovi skladbi!**

Musica, noster amor (Glasba, naša ljubezen) in Ecce, quomodo moritus iustus (Glejte, kako umira pravični).

1. **Kakšni skladbi sta omenjena madrigal in motet?**

Renesančni vokalni skladbi.

1. **Kaj je glasbena dinamika?**

Menjanje jakostnih nians.

1. **Kdo je napisal glasbo, ki jo zaslišimo ob evrovizijskem grbu na začetku pomembnih vseevropskih TV oddaj?**

Marc-Anoine Charpentier, francoski baročni skladatelj, naslov skladbe je Te Deum.

1. **Kaj je motoričen ritem?**

Tekoči ritem v kratkih notnih vrednostih, značilen za obdobje baroka..

1. **Kdo je napisal zbirko preludijev in fug v vseh tonalitetah in kako se imenuje?**

Johann Sebastian Bach: Dobro uglašen klavir.

1. **Kaj je suita?**

Suita je baročna inštrumentalna glasbena oblika, sestavljena iz več delov.

1. **Naštej nekaj stavkov suite!**

Alemanda, sarabanda, kuranta, žiga, menuet, rondo ...

1. **Kdo je napisal skladbo z naslovom Štirje letni časi in v katerem obdobju?**

Antonio Vivaldi, napisana je bila v baroku.